Manila, Peb. 14 (PIA) – An Pangulo han Estados Unidos Barack Obama en nakatalaan pagdumara hin makasaysayan nga pagbisita ha Pilipinas han Abril ha imbitasyon ni Pangulo Benigno S. Aquino III, sering han usa nga opisyal ha, Palasyo dida ha Huwebes.
Hi Presidential Communications Operations Office Secretary Herminio Coloma Jr. en nagpagawas han pasamwak dida ha regular briefing ha Malacanang parti han pagbisita han US Head of State.
“Sering han Department of Foreign Affairs, makikigkita hi Pangulo Obama kan Pangulo Aquino para paghimangrawan an mga pamaagi para mapakuro-kusog pa an madig-on na nga Pilipinas-Estados Unidos nga pagka-usa, upod han pagpahiro-hilawig nga seguridad, ekonomeya ngan relasyon ha butnga han katawhan,” sering han Communications Secretary.
An kan Obama pagbisita en maghahatag hin kapresko han relasyon ha butnga han Pilipinas ngan han Estados Unidos nga magpapakuro-kusog han pagka-usa han duha nga mga nasyon ha damo nga bahin, sering ni Coloma.
An Pilipinas ngan han Estados Unidos en mayda madig-on nga pagkaka-usa nga ginbasihan hin hilarum nga nakalabay ngan pagkaka-usa parti kultura. Nakuha han Pilipinas an iya independence tikang ha Estados Unidos dida han Hulyo 4, 1946, ngan usa nga diplomatiko nga relasyon en pormal nga na-establisar dida hito nga pareho nga adlaw.
An kanan Pilipinas relasyon ngadto han Estados Unidos en nagin hilawig, makusog ngan strategic. Eni nga relasyon en napakuro-kusog han ginkausahan nga nakalabay ngan pagtuo hin pareho nga mga values, lab-i na gud ha pagigin kakumitido ha kalibrehan, demokrasya ngan ekonomeya. Tikang ha pakigbisog kuntra terorismo ngadto ha pakigbisog kuntra kakablasan, an pagigin magkasugbong han Pilipinas ngan han Estados Unidos en hilawig it gintitindugan, nga nag-aabri hin bag-o nga mga lugar para hin mas pa nga kuoperasyon.
An opisyal nga pagbisita ni Pangulo Benigno S. Aquino III ngadto ha Washington, D.C., nga gintapos pinaagi han iya pakigkita kan Pangulo Barack Obama didto ha White House dida han Hunyo 8, 2012 en mas nga nagpakuro-kusog han relasyon ha butnga han Pilipinas ngan han Estados Unidos. (Trans. by maa/PIA8) http://pcoo.gov.ph/today.htm#Barack_Obama
war_Latn war_Latn war_Latn war_Latn war_Latn war_Latn war_Latn